《送广东赵舶使》
宋代·方大琮

百禽收舌后，一鹗凌清秋。
沧波渺浩荡，中有万斛舟。
劫灰烧不渺，宗老擅风流。
典刑尚千载，雅奥根九畴。
忠愤疏中壘，功名起武侯。
功彼北方学，来为南边游。
膻风痛洗濯，蛮俗赖怀柔。
偶然得聊事，顾影岂其俦。
逢迎时一笑，倾吐不复留。
抵掌说西事，强颜愧楚囚。
见晚别何早，含情酒浇愁。
惟有加餐祝作歌住行辀。有诏愿亟起，
且莫事耡耰。顾我何为者，
一毛在九年。

作者简介：方大琮（1183-1247），字德润，号铁庵，莆田县（今福建莆田）人。历任南剑州学教授、江西转运司参议官，将乐、永福知县，太府寺丞、右正言、起居舍人兼国史院编修官、实录院检讨官兼权直舍人院、建宁知府、福建路转运判官。官终广东经略使，卒谥忠惠。